ข้อมูลจาก Bloomberg พบว่า ในปี 2016 เศรษฐกิจของเวเนซุเอลาได้รับผลกระทบจากเงินเฟ้อมากถึงกี่เปอร์เซ็นต์
เวเนซุเอลามีแผนใช้ระบบจ่ายเงินดิจิทัลทดแทนธนบัตรเร็วๆ นี้

เวเนซุเอลามีแผนที่จะใช้ระบบจ่ายเงินดิจิทัลทดแทนธนบัตรเร็วๆ นี้ หลังจากประเทศประสบปัญหาที่ค่าโบลิวาร์มีอัตราเงินเฟ้อรุนแรงในช่วงที่ผ่านมา นอกจากนี้ระบบดังกล่าวยังรองรับการจ่ายเงินด้วยสกุลเงินต่างประเทศด้วย นิโคลัส มาดูโร ประธานาธิบดีเวเนซุเอลา ได้กล่าวกับสื่อในประเทศว่า รัฐบาลมีแผนที่จะใช้ระบบจ่ายเงินดิจิทัล ซึ่งระบบดังกล่าวรองรับการจ่ายเงินด้วยสกุลเงินต่างประเทศ เช่น ดอลลาร์สหรัฐ ฯลฯ หลังจากที่ค่าเงินโบลิวาร์มีอัตราเงินเฟ้อรุนแรงในช่วงที่ผ่านมา จากการคว่ำบาตรจากสหรัฐอเมริกาในช่วงที่ผ่านมา รวมถึงนโยบายของรัฐบาลที่ส่งผลต่อเศรษฐกิจของประเทศเวเนซุเอลาลุกลามทำให้สกุลเงินของประเทศแทบจะหมดความหมาย ประธานาธิบดีเวเนซุเอลาได้ตั้งเป้าว่ารัฐบาลเวเนซุเอลาเตรียมย้ายการจ่ายเงินของประชาชนผ่านระบบดิจิทัล 100% ให้ได้ภายในปี 2021 นี้ หลังจากที่รัฐบาลได้ต่อสู้กับเรื่องของค่าเงินโบลิวาร์ หลังจากที่ค่าเงินของประเทศได้ถูกโจมตีอย่างหนักทำให้เศรษฐกิจของประเทศได้รับผลกระทบตามไปด้วย ข้อมูลจาก Bloomberg ในช่วงที่ผ่านมา เศรษฐกิจของเวเนซุเอลาได้รับผลกระทบจากเงินเฟ้อมากถึง 5,790% เขายังกล่าวเสริมว่า หลังจากการพัฒนาระบบสำเร็จแล้วการจ่ายเงินด้วยธนบัตรแบบปกติก็จะไม่มีอีกต่อไปหลังจากนี้ โดยเขาได้กล่าวถึงปริมาณการใช้บัตรเดบิตเพื่อใช้จ่ายสินค้าและบริการเป็นสกุลเงินโบลิวาร์มีสัดส่วนมากถึง 77.3% ขณะที่ 18.6% เป็นการใช้จ่ายเงินด้วยสกุลเงินอื่นๆ นอกจากนี้ประธานาธิบดีเวเนซุเอลายังกล่าวว่าในช่วงที่ผ่านมามีการใช้จ่ายของประชาชนเพิ่มมากขึ้น 5 เท่า เมื่อเทียบกับปี 2019 ที่ผ่านมา ประธานาธิบดีเวเนซุเอลายังได้กล่าวว่าแม้ว่าระบบจ่ายเงินดิจิทัลของประเทศจะรองรับการจ่ายเงินด้วยสกุลเงินต่างประเทศอื่นๆ แต่เขาบอกว่าเศรษฐกิจของเวเนซุเอลายังไม่ได้โดนครอบครองด้วยเงินดอลลาร์ เหมือนประเทศ อื่นๆ อย่างเช่น เอกวาดอร์ ที่มีการใช้เงินดอลลาร์แทบทุกหัวระแหง แต่เวเนซุเอลาเองจะปกป้องเศรษฐกิจที่มีการใช้เงินโบลิวาร์อยู่
รัฐบาลเวเนซุเอลามีแผนที่จะใช้ระบบจ่ายเงินดิจิทัล ซึ่งระบบดังกล่าวรองรับการจ่ายเงินด้วยสกุลเงินต่างประเทศ เช่น ดอลลาร์สหรัฐ ฯลฯ หลังจากที่ค่าเงินโบลิวาร์มีอัตราเงินเฟ้อรุนแรง จากการคว่ำบาตรจากสหรัฐอเมริกา รวมถึงนโยบายของรัฐบาลที่ส่งผลต่อเศรษฐกิจของประเทศเวเนซุเอลาลุกลามทำให้สกุลเงินของประเทศแทบจะหมดความหมาย โดยข้อมูลจาก Bloomberg พบว่า ในปี 2016 เศรษฐกิจของเวเนซุเอลาได้รับผลกระทบจากเงินเฟ้อมากถึง 5,790%

เทคโนโลยีทางการเงิน & การเงินดิจิทัล,ข่าวเศรษฐกิจและการเงิน